**FINANCIJSKI REZULTATI ZA**

**PRVO POLUGODIŠTE 2013. GODINE**

Kontakt:

INA-Industrija nafte, d.d.

Sektor korporativnih komunikacija

Avenija Većeslava Holjevca 10, Zagreb

Služba za odnose s javnošću

E-mail: PR@ina.hr

ili posjetite Press centar na [www.ina.hr](http://www.ina.hr)

**INA objavila financijske rezultate za prvo polugodište 2013. godine**

* pozitivni rezultati ostvareni i u dobiti iz osnovne djelatnosti i u neto dobiti
* ojačana prisutnost na ključnim izvoznim tržištima Slovenije i Bosne i Hercegovine
* povećana kapitalna ulaganja u prvih šest mjeseci 2013. godine

**Zagreb, 29. srpnja - INA - Industrija nafte, d.d. objavila je financijske rezultate INA Grupe za prvo polugodište 2013. godine. U prvih šest mjeseci 2013., INA Grupa ostvarila je pozitivne rezultate i u dobiti iz osnovne djelatnosti i u neto dobiti, koje su iznosile 610 milijuna kuna, odnosno 443 milijuna kuna.**

Takav je rezultat u velikoj mjeri potaknut poboljšanjima u učinkovitosti, posebice u upravljanju troškovima materijala i usluga, energije te u optimizaciji prihoda. Iako je gospodarsko okruženje ostalo izazovno, zahvaljujući stalnim unapređenjima tijekom prethodnih kvartala, EBITDA INA Grupe u prvom polugodištu 2013. iznosila je preko 1,75 milijardi kuna.

Prihodi INA Grupe na ključnim tržištima, samim time i glavnim izvorima prihoda iznose 13,4 milijardi kuna.

Unatoč nepovoljnom gospodarskom okruženju INA je poboljšala strukturu proizvoda i općenito razinu učinkovitosti, podržanu snažnom kontrolom troškova. Ojačana je prisutnost na ključnim izvoznim tržištima te je tako više nego utrostručena prodaja u Sloveniji i ostvaren rast prodaje od 5% u Bosni i Hercegovini, dok je istovremeno zadržana vodeća pozicija na domaćem tržištu.

Kapitalna ulaganja u prvom polugodištu 2013. godine porasla su 23% na godišnjoj razini, na 500 milijuna kuna, posebno potaknuta višim ulaganjima u drugom tromjesečju kao rezultat ubrzanih aktivnosti u svim segmentima poslovanja. INA je snažno pojačala domaće aktivnosti istraživanja i proizvodnje, osobito na kopnu gdje je završena priprema za četiri nove istražne bušotine.

Istovremeno, u drugom tromjesečju intenzivirao se program modernizacije maloprodajne mreže, zajedno s projektima zaštite okoliša i poboljšanja učinkovitosti u segmentu djelatnosti Rafinerije i marketing. Nove inicijative segmenta djelatnosti Rafinerija i marketinga predviđene za 2013. godine uključuju pripremne aktivnosti za projekt obrade teških ostataka u Rafineriji nafte Rijeka, te projekte zaštite okoliša i energetske učinkovitosti s ciljem poboljšanja interne operativne učinkovitosti. U okviru modernizacije maloprodajne mreže INA je do sada obnovila ukupno 132 benzinske postaje.

Komentirajući financijske rezultate, predsjednik Uprave Ine Zoltán Áldott je podsjetio da je gospodarsko okruženje INA Grupe i tijekom prvog polugodišta 2013. godine ostalo izazovno te je korištenje internih poboljšanja i dalje imperativ kako bi se održao stabilan pozitivan rezultat. Dodao je da su ulaganja u prvih šest mjeseci 2013. godine porasla za 23% u odnosu na isto razdoblje u 2012. godini, dosežući iznos od 500 milijuna kuna.

*„Najveći udio kapitalnih ulaganja odnosi se na segment Istraživanja i proizvodnje kao ključni segment rasta cijele Grupe. Nastavlja se intenzivna bušačka kampanja na kopnu, te smo stavili naglasak na nove istražne i razradne projekte na sjevernom Jadranu, u okviru kojeg smo započeli istražno bušenje s platformom Labin. Istražne aktivnosti intenzivirane su i u Egiptu gdje je INA povećala svoj udjel u koncesijama East Yidma i Disouq. Usporedno s ulaganjima u istraživanje i proizvodnju, u tijeku je provedba projekata zaštite okoliša i unaprjeđenja učinkovitosti u rafinerijama u Rijeci i Sisku, kao i pripremne aktivnosti za projekt duboke konverzije u Rafineriji nafte Rijeka i nastavak programa modernizacije maloprodajne mreže, s ciljem osiguranja budućeg rasta.“ –* zaključio je g. Áldott*.*

**Pregled operativnih rezultata**

* prihodi INA Grupe dosegnuli su 13.4 milijardi kuna.
* EBITDA INA Grupe je iznosila je nešto više od 1,75 milijardi kuna.
* Dobit iz osnovne djelatnosti iznosila je 610 milijuna kuna
* Neto dobit iznosila je 443 milijuna.
* Kapitalna ulaganja u prvom polugodištu dosegnula su 500 milijuna kuna.
	+ INA je snažno intenzivirala domaće aktivnosti u istraživanju i proizvodnji, posebice istraživanja na moru gdje su završene pripreme za bušenje na četiri nove bušotine. Povećan je naglasak na novim istražnim i razradnim projektima na sjevernom Jadranu te je nedavno pokrenuto istraživačko bušenje.
	+ Istovremeno, u drugom tromjesečju intenzivira se program modernizacije trgovine na malo, kao i projekti zaštite okoliša i poboljšanja učinkovitosti Rafinerija i marketinga.
	+ Nove inicijative Rafinerija i marketinga predviđene za 2013. godine su pripremne aktivnosti za projekt duboke pretvorbe u Rafineriji nafte Rijeka, te projekti zaštite okoliša i energetske učinkovitosti s ciljem poboljšanja interne operativne učinkovitosti.
	+ U okviru modernizacije maloprodajne mreže INA je do sada obnovila ukupno 132 benzinske postaje.
* Smanjeni troškovi financiranja i poboljšani omjer duga i kapitala, koji je smanjen s 31% na 31. prosinca 2012. na 26% na 30. lipnja 2013., rezultat je stalnih napora menadžmenta za održavanjem stabilne financijske pozicije Grupe.

**Dobit iz osnovne djelatnosti INA Grupe**

(milijuna kuna)

**Istraživanje i proizvodnja** – U prvom polugodištu 2013. godine, dobit iz osnovne djelatnosti iznosila je 1,98 milijardi kuna.

Poboljšanje rezultata segmenta u prvom polugodištu 2013. godine u odnosu na prvo polugodište 2012. odražava:

* poboljšanu prosječnu cijenu ugljikovodika
* 33% niži uvoz prirodnog plina u kombinaciji s 19% smanjenom razlikom u kupovnoj (uvoznoj) i prodajnoj cijeni plina što je vidljivo u poboljšanom, ali još uvijek negativnom doprinosu poslovanja trgovanja prirodnim plinom i
* unutarnja poboljšanja učinkovitosti koja su rezultirala smanjenjem operativnih troškova.

Na rezultat je tijekom prve polovice 2013. godine nepovoljno utjecalo smanjenje proizvodnje ugljikovodika zbog prirodnog pada kako na kopnu tako i u podmorju, kao i izostanak količina ugljikovodika iz Sirije. Smanjena je potražnja i domaćinstava i industrijskih potrošača, u skladu s negativnim ekonomskim trendovima u Hrvatskoj. Ovakav razvoj, zajedno s liberalizacijom tržišta trgovanja plinom, značajno utječe na cjenovne razine.

Ukupna **proizvodnja prirodnog plina** bila je 28% niža nego u prvom polugodištu 2012. odražavajući izostanak proizvodnje iz Sirije, prirodni pad na kopnenim i podmorskim poljima u Hrvatskoj kao i redovite aktivnosti održavanja. Proizvodnja prirodnog plina s hrvatskog podmorja je znatno smanjena zbog veće razine zavodnjenja, održavanja i stavljanja izvan pogona dijela polja Aiza Laura. Međutim, nakon pada, proizvodnja iz podmorja stabilizirala se na oko 13 tisuća boe (mboe/dan) u prvoj polovici 2013.

**Proizvodnja sirove nafte** u Hrvatskoj u prirodnom je padu u ovoj godini. Međunarodno, proizvodnja nafte u Egiptu je 6% manja zbog prirodnog pada proizvodnje starih polja na koncesijama Ras Qattara i West Abu Gharadig, kao i pada proizvodnje polja Sidi Rahman na koncesiji East Yidma. Na navedeno je dodatno utjecala 20% niža proizvodnja nafte u Angoli.

Kapitalna ulaganja segmenta Istraživanje i proizvodnja u prvom polugodištu 2013. iznosila su 363,7 milijuna kuna (od čega su 0,7 milijuna kuna jednokratni troškovi istraživanja). Kapitalna ulaganja u Hrvatskoj iznosila su 190,9 milijuna kuna, ulaganja u inozemstvu 116,8 milijuna kuna, a CROSCO-va ulaganja iznosila su 46 milijuna kuna.

Kapitalna ulaganja Istraživanja i proizvodnje

(milijuna kuna)



**Rafinerije i marketing uključujući i Trgovinu na malo** – čisti CSS**[[1]](#footnote-1)** rezultat iznosio je (372) milijuna kuna što je poboljšanje od 232 milijuna kuna u odnosu na prvo polugodište 2012. godine. Segment je zabilježio EBITDA u iznosu od (148) milijuna kuna.

Ovo je rezutat:

* pravodobno iskorištenih povoljnih izvoznih prilika
* raznovrsnog izbora sirovina s većim udjelom sirove nafte više kvalitete u obradi
* značajno bolje energetske optimizacije zbog stabilnijeg rada ključnih konverzijskih jedinica
* rada rafinerija prilagođenog potražnji
* smanjena cijene prerađene sirove nafte
* stroge kontrole troškova što rezultira značajno smanjenim troškovima poslovanja.

Navedeni pozitivni faktori su djelomično umanjeni 26% nižom prosječnom rafinerijskom maržom, nižim transferom motornih goriva u vlastitu maloprodaju, nižem udjelu prerađene domaće sirove nafte i smanjenom Brent-Ural spreadu.

Unatoč kontinuiranom padu procijenjene domaće potražnje, povećana je prodaja motornih goriva. Ostvareni prodajni rezultati, sa stabilnim rezultatima na hrvatskom tržištu veleprodaje, zajedno sa dodatnim izvozom u Bosnu i Hercegovinu i utrostručenom prodajom u Sloveniji pridonijeli su boljem rezultatu nego u istom razdoblju 2012. godine.

U prvom polugodištu 2013. godine **ukupno prodane maloprodajne količine** pale su za 5% u odnosu na prvo polugodište 2012. U istom razdoblju prodaja motornih benzina bilježi pad od 7%, dok je prodaja plinskih ulja pala za 3%. Struktura prodaje dizela ukazuje na povećanje potražnje za visokokvalitetnim gorivima s bio komponentom. Pad prodaje posljedica je nastavka negativnih ekonomskih trendova, tj. slabljenja kupovne moći, nižeg životnog standarda, povećane prodajne cijene i povećane stope nezaposlenosti. Na prodane količine negativno su utjecali i duga i jaka zima kao i manji broj aktivnih benzinskih postaja uslijed intenzivnog programa modernizacije mreže.

Kapitalna ulaganja u prvom polugodištu 2013. godine porasla su za 16 milijuna kuna u odnosu na isto razdoblje 2012. (117 milijuna kuna u prvom polugodištu 2013. nasuprot 101 milijuna kuna u prvom polugodištu 2012.). Veliki projekti kao zatvaranje „blow down“ sustava na kokingu u Sisku, zamjena koksnih komora u Rafineriji nafte Sisak i „Deep cut“ na postrojenju za vakumsku destilaciju su u tijeku te se realizacija očekuje u narednom periodu. Također je tijeku proces izbora licencora za osnovni nacrt planiranog postrojenja za obradu teških ostataka u Riječkoj rafineriji.

Kapitalna ulaganja Rafinerija i marketinga (uključujući Trgovinu na malo)

(milijuna kuna)



Kao dio intenzivnog programa modernizacija maloprodajne mreže Ine, s ciljem poboljšanja vizualnog identiteta i funkcionalnosti benzinskih postaja i postizanja visoke razine usluge i zadovoljstva kupaca, do sada su ukupno 132 benzinske postaje modernizirane.

Modernizirane benzinske postaje - ukupno

(broj postaja)



Daljnje unapređenje financijske pozicije osigurava jaku osnovu za buduće investicijske projekte i razvoj.

**ZADUŽENOST I OMJER DUGA I KAPITALA**

**Neto zaduženost** INA Grupe smanjena je za 22% na iznos od 5.200 milijuna kuna, kao rezultat većeg radnog kapitala u odnosu na 31. prosinca 2012. **Omjer duga i kapitala,** odnosno udio duga (bankarskih kredita i sl.) u kapitalusmanjio se s 30,8% na dan 31. prosinca 2012. na 25,8% na dan 30. lipnja 2013.

1. CCS rezultat pokazuje čak i značajnije poboljšanje od 719 milijuna kuna. CCS (current cost of supplies) je rezultat prilagođen za promjene u cijeni ulaznih sirovina na način da se ti troškovi obračunavaju po jedinstvenoj cijeni na kraju izvještajnog razdoblja (bez obzira na promjene cijene tijekom razdoblja). [↑](#footnote-ref-1)